Mihkel Hansen

Mihkel Hansen (29. detsember 1904 Kõrgemäe talu, Haakla küla, Käru vald, Vändra kihelkond, Pärnumaa – 20. november 2004 Toronto) oli Eesti poliitik ja maavanem. Ta oli viimane elusolnud I Riigivolikogu liige.

Elukäik
Hansen sündis taluperemehe pojana. Ta õppis aastatel 1914–1916 Undiaugu vallakoolis, aastatel 1916–1920 Järvakandi ministeeriumikoolis ja aastatel 1920–1925 Gustav Adolfi Gümnaasiumis. Aastatel 1925–1930 (lõpetas) õppis ta Tartu Ülikooli õigusteaduskonnas. Ta oli Eesti Üliõpilaste Seltsi liige.

Ta oli 1925–1927 Lelle-Hiiekõnnu algkooli õpetaja, 1931–1936 vandeadvokaat Verner Johansoni abi, 1936 vandeadvokaat Pärnus. 

Riigitegelasena alustas ta 1936. aastal, kui temast sai Rahvuskogu liige ja Eesti Maaomavalitsuste Liidu peasekretär. Riigihoidja Konstantin Päts määras sügisel 1936 Hanseni Järva ajutise maavalitsuse esimeheks, kellena ta töötas kevadeni 1937. Valitsuse ettepanekul määrati ta Viljandi ajutise maavalitsuse esimeheks ja siis Viljandi maavanemaks, kus ta oli  aastatel 1937–1940Wiljandi maawanem lahkus. Postimees nr 178, 5. juuli 1940

Mihkel Hansen valiti V Riigikogu ja I Riigivolikogu (valitud 64. valimisringkonnast Põhiseaduse Elluviimise Rahvarinde kandidaadina) liige. I Riigivolikogu välis- ja riigikaitsekomisjoni abiesimees. Kuulus Põllumeestekogudesse ja Eesti Põllumeeste Kogude Esindusse Paguluses.

30. aprillil 1939 valiti ta Viljandi Eesti Põllumeeste Seltsi esimeheks."M. Hansen Viljandi Eesti põllumeeste seltsi esimeheks". Rahvaleht nr 102, 2. mai 1939. Lk 3

1941–1943 oli ta Saksa okupatsiooniaegse Eesti Omavalitsuse Viljandi maavanem, aastal 1944 temast sai Võru maavanem. Põgenes 1944 Saksamaale, kust siirdus 1948 Kanadasse.

Oli 1950–1951 Toronto Eesti Seltsi ja 1958–1959 Rahvusliku Välisvõitluse Nõukogu esimees. Eesti Põllumeeste Kogude Esinduse Paguluses abiesimees.

Ta oli viimane elusolnud I Riigivolikogu liige.

Tunnustus
1939 Eesti Punase Risti III klassi teenetemärk
1944 plakett "Teenete eest ühises võitluses bolševismi vastu"Eesti Sõna nr 195, 23. august 1944. Lk 3Ajalehesõnumi tekst, plaketi fotod
2003 Riigivapi IV klassi teenetemärk

Isiklikku
Tema vennapoeg on Vootele Hansen.

Viited

Välislingid
Album Academicum Universitatis Tartuensis 1918-1944
TLÜAR väliseesti isikud

Kategooria:Eesti advokaadid
Kategooria:Gustav Adolfi Gümnaasiumi vilistlased
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi liikmed
Kategooria:Kaitseliidu Sakala maleva liikmed
Kategooria:V Riigikogu liikmed
Kategooria:Rahvuskogu liikmed
Kategooria:I Riigivolikogu liikmed
Kategooria:Põllutöökoja liikmed
Kategooria:Järva maavanemad
Kategooria:Viljandi maavanemad
Kategooria:Võru maavanemad
Kategooria:Põllumeestekogude poliitikud
Kategooria:Põhiseaduse Elluviimise Rahvarinde poliitikud
Kategooria:Eesti Põllumeeste Kogude Esinduse Paguluses poliitikud
Kategooria:Eesti Punase Risti III klassi teenetemärgi kavalerid
Kategooria:Riigivapi IV klassi teenetemärgi kavalerid
Kategooria:Eestlased Saksamaal
Kategooria:Eestlased Kanadas
Kategooria:Sündinud 1904
Kategooria:Surnud 2004